452.106 REGOLAMENTI DWAR ĦADDIEMA TEMPORANJI PERMEZZ TA’ AĠENZIJA L-AVVIŻ LEGALI 461 tal-2010. L-AVVIŻ LEGALI 461 tal-2010. 1. Titolu, skopu bidu fis-seħħ. (1) It-titolu ta’ dawn ir-regolamenti huwa Regolamenti dwar Ħaddiema Temporanji permezz ta’ Aġenzija. (2) L-iskop ta’ dawn ir-regolamenti huwa li jagħtu seħħ lid-disposizzjonijiet relevanti tad-Direttiva tal-Parlament Ewropew u tal-Kunsill 2008/104/KE. (3) Dawn ir-regolamenti għandhom jidħlu fis-seħħ fil-5 ta’ Diċembru 2011. 2. Tifsir. (1) F’dawn ir-regolamenti, kemm il-darba r-rabta tal-kliem ma tkunx teħtieġ xort’oħra: "aġenzija ta’ xogħol temporanju " tfisser kull persuna fiżika jew ġuridika li tikkonkludi kuntratti ta’ impjieg jew relazzjonijiet ta’ impjieg ma’ ħaddiema temporanji permezz ta’ aġenzija u li tassenja, kemm fuq bażi regolari u fuq bażi irregolari, il-ħaddiema temporanji permezz ta’ aġenzija lil impriżi utenti biex jaħdmu hemm temporanjament taħt is-superviżjoni u d-direzzjoni tagħhom, kemm jekk dik l-attività hija l-attività prinċipali jew attività inċidentali tal-aġenzija ta’ xogħol temporanju; " assenjazzjoni " tfisser il-perijodu li matulu l-ħaddiem temporanju permezz ta’ aġenzija jintbagħat fl-impriża utenti biex jaħdem temporanjament taħt is-superviżjoni u d-direzzjoni tagħha; "l-Att " tfisser l-Att dwar l-Impiegi u r-Relazzjonijiet Industrijali; Kap. 452. Kap. 452. "] addiem temporanju permezz ta’ aġenzija " tfisser ħaddiem li ikkonkluda kuntratt ta’ impjieg jew relazzjoni ta’ impjieg ma’ aġenzija ta’ xogħol temporanju u li jiġi assenjat, kemm fuq bażi regolari u fuq bażi irregolari, għal ma’ impriża utenti biex jaħdem temporanjament taħt is-superviżjoni u d-direzzjoni tagħha; "impriża utenti" tfisser kull persuna fiżika jew ġuridika li ħaddiem temporanju permezz ta’ aġenzija jaħdem temporanjament għaliha taħt is-superviżjoni u d-direzzjoni tagħha. (2) Bla ħsara għad-disposizzjonijiet tas-sub regolament (1), frażijiet u espressjonijiet użati f’dawn ir-regolamenti għandhom, kemm il-darba r-rabta tal-kliem ma tkunx teħtieġ xort’oħra, ikollhom it-tifsira mogħtija lilhom fl-Att. 3. Skop. (1) Dawn ir-regolamenti japplikaw għal: (a) ħaddiema li jkunu għamlu kuntratt ta’ impieg jew relazzjoni ta’ impieg ma’ aġenzija ta’ xogħol temporanju, kemm fuq bażi indefinita, whole-time, part-time jew ta’ żmien fiss, li jiġu assenjati, kemm fuq bażi regolari kemm irregolari, għal ma’ impriżi utenti biex jaħdmu temporanjament taħt is-superviżjoni u d-direzzjoni tagħhom: Iżda sakemm ma jkunx speċifikat mod ieħor f’kuntratt ta’ impieg, ħaddiem temporanju permezz ta’ aġenzija huwa preżun tilli jkun għamel kuntratt ta’ impieg indefinit jew għandu relazzjoni ta’ impieg indefinita ma’ aġenzija ta’ xogħol temporanju; (b) impriżi pubbliċi u privati impenjati f’attivitajiet ekonomiċi, kemm jekk qed jaħdmu għal qligħ kemm jekk le, li huma aġenzji ta’ xogħol temporanju jew li għandhom l-istess funzjonijiet ta’ aġenziji ta’ xogħol temporanju, kemm jekk dik il-funzjoni hija l-funzjoni prinċipali jew inċidentali jew li huma impriżi utenti. (2) Għall-finijiet u l-effetti kollha tal-Att, kull regolament magħmul taħtu u taħt kull liġi oħra, l-aġenzija ta’ xogħol temporanju għandha tiġi ikkunsidrata l-prinċipal tal-ħaddiem temporanju permezz ta’ aġenzija, u dak il-ħaddiem temporanju permezz ta’ aġenzija għandu jiġi kkunsidrat l-impjegat ta’ dik l-aġenzija ta’ xogħol temporanju, u d-disposizzjonijiet f’dawn għandhom japplikaw mutatis mutandis għal dak il-kuntratt ta’ impieg jew relazzjoni ta’ impieg, u minkejja dak li jkun hemm kuntrarju, l-impriża utenti m’għandhiex titqies bħala l-prinċipal tal-ħaddiem temporanju permezz ta’ aġenzija. (3) Dawn ir-regolamenti m’għandhomx japplikaw għal kuntratti jew relazzjonijiet ta’ impjieg konklużi taħt programm speċifiku pubbliku jew sostnut b’mezzi pubbliċi ta’ taħriġ vokazzjonali, ta’ integrazzjoni jew ta’ taħriġ mill-ġdid. (4) Dawn ir-regolamenti għandhom japplikaw mingħajr preġudizzju għall-introduzzjoni u l-implimentazzjoni ta’ disposizzjonijiet aktar favorevoli f’xi kuntratt individwali jew f’xi ftehim kollettiv. 4. (1) Mingħajr preġudizzju għad-disposizzjonijiet tar-regolament 5, il-kondizzjonijiet bażiċi tax-xogħ? ol u tal-impjieg tal-ħaddiema temporanji permezz ta’ aġenzija għandhom ikunu, għat-tul ta’ żmien tal-assenjazzjoni tagħhom f’impriża utenti, tal-inqas dawk li jkunu japplikaw kieku kienu reklutati direttament minn dik l-impriża biex jokkupaw l-istess impjieg, bis-saħħa tal-Att, jew ta’ xi regolament maħruġ taħtu jew taħt xi leġislazzjoni oħra jew bis-saħħa ta’ xi ftehim kollettiv applikabbli. (2) Għall-finijiet ta’ dawn ir-regolamenti, il-frażi "kondizzjonijiet bażiċi tax-xogħol u tal-impieg" huma dawk il-kondizzjonijiet li limitatament jirrelataw ma’: (a) paga; (b) tul tal-in tax-xogħol; (ċ) sahra; (dwaqfien ta’ mistrieħ; (e) perjodi ta’ mistrieħ; (f) xogħol ta’ bil-lejl; (g) leave annwali; (h) festi pubbliċi; (i) protezzjoni ta’ nisa tqal, nisa li għadhom kemm welldu jew li qegħdin ireddgħu; (j) protezzjoni ta’ tfalu żgħażagħ; u (k) it-trattament ugwali għall-irġiel u n-nisa u kull azzjoni biex tiġi miġġielda kull diskriminazzjoni bażata fuq is-sess, ir-razza jew l-oriġinietnika, ir-reliġjon, it-twemmin, diżabbiltajiet, l-età jew l-orjentament sesswali. (3) Għall-finijiet tas-sub regolament (2)(a), "paga" tfisser rimunerazzjoni jew qligħ li jitħallsu minn prinċipallil ħaddiem, li huma, il-paga bażika, kull żjieda tal-għoli tal-ħajja pagabbli taħt l-Att jew taħt xi liġi oħra, kull bonus u allowance statutorji pagabbli taħt l-Att jew taħt xi liġi oħra, il-ħlas tas-sahra bir-rata applikabbli, pagament fir-rigward ta’ festi pubbliċi, pagament fir-rigward ta’ leave annwali, pagament fir-rigward tal-leave tal-maternità u kull shif tallowances applikabbli. 5. Kuntratti indefiniti li jipprovdu għal ħlas ta’ paga bejn assenjazzjonijiet. (1) Sakemm jirrigwarda l-paga, ir-regolament 4 m’għandux ikollu effett rigward ħaddiem temporanju permezz ta’ aġenzija li għandu kuntratt ta’ impieg indefinit jew relazzjoni ta’ impieg indefinita ma’ aġenzija ta’ xogħol temporanju u li jkun imħallas mill-aġenzija ta’ xogħol bejn assenjazzjonijiet. (2) Rigward ħaddiem temporanju permezz ta’ aġenzija li ma jkunx imħallas mill-aġenzija ta’ xogħol temporanju bejn assenjazzjonijiet, ir-regolament 4, sakemm jirrigwarda l-paga, m’għandux japplika għall-ewwel erba’ ġimgħat ta’ assenjazzjoni jekk l-assenjazzjoni ddum għal erba tax-il ġimgħa jew aktar: Iżda jekk il-ħaddiem temporanju permezz ta’ aġenzija jiġi sussegwentement sostitwit, il-ħaddiem temporanju permezz ta’ aġenzija li jiġi assenjat bħala sostitut għandu jkollu trattament ugwali rigward paga mill-ewwel ġurnata tal-assenjazzjoni. 6. Aċċess għall-impieg. (1) L-impriża utenti għandha tinforma lill-ħaddiem temporanju permezz ta’ aġenzija assenjat lilha b’kull post vakant fl-impriża utenti biex jingħata l-istess opportunità bħall-ħaddiema l-oħra f’dik l-impriża biex isibu impjieg permanenti. (2) L-informazzjoni msemmija fis-sub regolament (1) għandha tintwera f’post adatt fl-impriża utenti u għandha tingħata f’waqtha biex tagħti ċans lill-ħaddiem japplika għall-vakanza. (3) Kull klawsola f’kull kuntratt u ftehim li tipprojbixxi jew li għandha l-effett li tipprevjeni l-għemil ta’ kuntratt ta’ impjieg jew relazzjoni ta’ impjieg bejn l-impriża utenti u l-ħaddiem temporanju permezz ta’ aġenzija għandha tkun nullau bla effett. 7. Ebda ħlas ma għandu jintalab. (1) Ebda pagamenti jew drittijet m’għandhom jiġu mitluba jew meħuda minn xi ħaddiem temporanju permezz ta’ aġenzija mill-aġenzija ta’ xogħol temporanju bħala konsiderazzjoni għall-ingaġġ mill-impriża utenti jew bħala konsiderazzjoni għall-konklużjoni ta’ kuntratt tal-impieg mal-impriża utenti. (2) Ebda tnaqqis m’għandu jsir mill-pagi ta’ ħaddiem temporanju permezz ta’ aġenzija mill-aġenzija ta’ xogħol temporanju kemm bħala konsiderazzjoni għaċ-ċirkostanzi msemmija fis-sub regolament (1) kemm bħala konsiderazzjoni għal ċirkostanzi oħra, minbarra u sakemm illi dak it-tnaqqis huwa permissibbli taħt l-Att u r-regolamenti maħruġa taħt u. 8. Taħriġ u aċċess għall-faċilitajiet. Bla ħsara għar-regolament 4:(a) il-ħaddiem temporanju permezz ta’ aġenzija għandu jingħata aċċess għall-komoditajiet jew faċilitajiet kollettivi fl-impriża utenti, b’mod partikolari kull kantin, faċilità ta’ kura tat-tfal u servizz ta’ trasport, taħt l-istess kondizzjonijiet bħall-ħaddiema impjegati direttament mill-impriża, sakemm id-differenza fit-trattament ma tkunx ġustifikata minn raġunijiet oġġettivi; (b) il-ħaddiem temporanju permezz ta’ aġenzija għandu jkun intitolat biex jipparteċipa fi programmi ta’ taħriġ vokazzjonali pprovduti minn jew f’isem l-impriża utenti bl-istess mod bħall-ħaddiema impjegati direttament mill-impriża, sakemm id-differenza fit-trattament ma tkunx ġustifikata minn raġunijiet oġġettivi: Iżda dawn id-drittijet huma bla ħsara għad-dritt ta’ ħaddiem temporanju permezz ta’ aġenzija li jkollu aċċess għal dawk il-faċilitajiet fl-aġenzija ta’ xogħol temporanju u għad-dritt li jipparteċipa f’xi programm ta’ taħriġ ipprovdut mill-aġenzija ta’ xogħol temporanju bejn assenjazzjonijiet. 9. Drittijiet ta’ rappreżentanza. L.S.452.85 L.S.452.96L.S.452.80 Drittijiet ta’ rappreżentanza. L.S.452.85 Il-ħaddiem temporanju permezz ta’ aġenzija, f’dak li għandu x’jaqsam mal-aġenzija ta’ xogħol temporanju biss, għandu jkun inkluż fil-kalkoli għall-istabbiliment ta’ thresholds għall-iskopijiet ta’ rappreżentanza tal-ħaddiema, għall-iskopijiet ta’ drittijiet għal informazzjoni u konsultazzjoni skont l-artikolu 38 ta’ l-Att, ir-Regolamenti dwar Ħarsien ta’ l-Impiegi fit-Trasferiment ta’ Negozju u tar-Regolamenti dwar Dritt għal Informazzjoni u Konsultazzjoni ma’ l-Impjegati u għall-iskop tal-istabbiliment ta’ sensja kollettiva skont l-artikolu 37 tal-Att u r-Regolamenti dwar Sensji Kollettivi (Ħarsien ta’ l-Impiegi). 10. Informazzjoni li r-rappreżentanti tal-impjegati. L.S.452.96 Mingħajr preġudizzju għall-Att u għar-regolamenti maħruġa taħt u, u b’mod partikolari r-Regolamenti dwar Dritt għal Informazzjoni u Konsultazzjoni ma’ l-Impjegati, l-impriża utenti għandha tipprovdi informazzjoni adatta dwar l-użu ta’ ħaddiema temporanji permezz ta’ aġenzija meta tkun qed tipprovdi l-informazzjoni dwar is-sitwazzjoni ta’ impjieg f’dik l-impriża lill-korpi li jirrappreżentaw lill-ħaddiema skont l-Attu regolamenti maħruġin taħtu. 11. Dritt li wieħed jirċievi dikjarazzjoni bil-miktub. (1) Għandu jkun id-dmir tal-aġenzija ta’ xogħol temporanju li tipprovdi dikjarazzjoni bil-miktub lill-ħaddiem temporanju permezz ta’ aġenzija li jitlob dik id-dikjarazzjoni u li jidhirlu li l-aġenzija setgħet ittrattat u b’mod li jikser dritt mogħti lil u mir-regolament 4. (2) Dik id-dikjarazzjoni għandha tagħti r-raġunijiet għal xi differenza fit-trattament u għandha tingħata fi żmien wieħed u għoxrin ġurnata mid-data tat-talba. (3) Dikjarazzjoni bil-miktub magħmula skont dan ir-regolament għandha tkun ammissibbli bħala evidenza f’kull proċedura taħt dawn ir-regolamenti. 12. Ilmenti lit-Tribunal Industrijali. (1) Ħaddiem temporanju permezz ta’ aġenzija jista’ jressaq ilment lit-Tribunal Industrijali li l-aġenzija ta’ xogħol temporanju tkun kisret dritt mogħti lil u b’dawn ir-regolamenti. (2) Bla ħsara għad-disposizzjonijiet tas-sub regolament (3), it-Tribunal Industrijali m’għandux jikkunsidra lment taħt dan ir-regolament kemm-il darba dan ma jiġix ippreżentat fi żmien erba’ xhur li jibdew għaddejjin mid-data tat-trattament l-anqas favorevoli. (3) Meta l-ħaddiem jippreżenta lment taħt dan ir-regolament u l-aġenzija ssostni li t-trattament hu wieħed ġustifikat għal raġunijiet oġġettivi, għandu jkun id-dmir tal-aġenzija li tipprova li t-trattament inqas favorevoli ikunhekk ġustifikat għal raġunijiet oġġettivi. 13. Kull persuna li tikser id-disposizzjonijiet ta’ dawn ir-regolamenti tkun ħatja ta’ reatu tista’, meta tinstab ħatja, teħel multa ta’ mhux inqas minn ħames mitteuro (€ 500) u li ma tkunx iżjed minnelfejn u tlettmija u disgħa u għoxrin euro (€ 2,329).